**Imlek Protein Drumski izazov Popov čot - Tour de Fruška 24.09.2023.**

**P R A V I L N I K**

**Naziv:** Imlek Protein - Tour de Fruška

**Organizator:** Tour de Fruška

**Tehnička organizacija:** Tour de Fruška I Biciklistički savez Srbije

**Datum održavanja:** 24. septembar 2023. godine

**Mesto, start i cilj:**

Mövenpick Resort and Spa Fruške Terme

Vrdnik, Fruška Gora

**Staze:**

Imlek Protein Tour de Fruška drumski vikend se sastoji od dva glavna događaja, dve različite staze sa istom lokacijom starta i cilja kod Mövenpick Resort and Spa Fruške Terme. Učesnici imaju pravo da se prijave pojedinačno za jedan od događaja.

**Imlek Protein Mali Drumski izazov Popov Čot:**

Vreme je za drugo izdanje izazova Popov Čot. U 2023. godini malo smo modifikovali stazu, produžili na 55km u želji da naše druženje potraje. Ove godine izazov Popov Čot postaje biciklistička trka sa zvaničnim merenjem vremena na usponu od Grgurevaca do Popovog čota i na cilju.

Ovogodišnji start i cilj našeg izazova je kod Mövenpick Resort and Spa Fruške Terme. U formi zatvorene vožnje izlazi se iz Vrdnika u pravcu Rume. Nakon dolaska na otvoren put sudije će pustit trku. Posle 13km skreće se desno ka selu Pavlovci. Nastavlja se dalje kroz sela Stejanovci, Bešenovo, Šuljam. Stiže se do Grgurevaca i našeg izazova, uspon od 3km do Popovog Čota.
Najsmeliji i najspremniji će biti nagrađeni. Sa zvaničnim merenjem vremena želimo da unesemo i trkački karakter dodavanjem prolaznog cilja kako bi svi oni koji su željni trkanja odmerili snage na usponu od 3km sa prosečnim nagibom od 9%! Novina je da je ovaj uspon ceo asfaltiran tako da će biti i brži i lakši za osvajanje. Na grebenu vas očekuje okrepa. Staza nastavlja dalje grebenom do Zmajevca u dužini od 12km. Skreće desno nazad ka Vrdniku. Na samom ulazu u Banju Vrdnik skreće se levo i vraća se ka Mövenpick Resort and Spa Fruske Terme gde je cilj nakon kraćeg uspona od par stotina metara.

Nakon cilja vas očekuje okrepa i proglašenje najbržih kako u muškoj tako i u ženskoj konkurenciji!

Distanca: 55km

Ukupna visinska razlika: 880м

**Satnica,info:**

- Start u 10h

- Vreme prvih oko 12h

- Vreme poslednje grupe oko 13:30h

- okrepna stanica na 35,5km

 - obavezna kaciga

**Imlek Protein Drumski izazov Popov čot 110km**

Vreme je za drugo izdanje izazova Popov Čot. Potrudili smo se da za sve bicikliste i biciкliste entuzijaste organizujemo pravu trku sa profilom staze i kilometražom koja će zadovoljiti i one najzahtevnije. Ove godine izazov Popov Čot postaje biciklistička trka sa zvaničnim merenjem vremena na usponu od Grgurevaca do Popovog čota i na cilju.

Ovogodišnji start i cilj našeg izazova je kod Mövenpick Resort and Spa Fruske Termi. U formi zatvorene vožnje izlazi se iz Vrdnika u pravcu Rume. Nakon dolaska na otvoren put sudije će pustit trku. Posle 13km skreće se desno ka selu Pavlovci. Nastavlja se dalje kroz sela Stejanovci, Bešenovo, Šuljam. Stiže se do Grgurevaca i našeg izazova, uspon od 3km do Popovog Čota.
Najsmeliji i najspremniji će biti nagrađeni. Sa zvaničnim merenjem vremena želimo da unesemo i trkački karakter dodavanjem prolaznog cilja kako bi svi oni koji su željni trkanja odmerili snage na usponu od 3km sa prosečnim nagibom od 9%! Novina je da je ovaj uspon ceo asfaltiran tako da će biti i brži i lakši za osvajanje. Na grebenu vas očekuje okrepa. Staza nastavlja dalje grebenom do Zmajevca u dužini od 12km. Skreće desno nazad ka Vrdniku. Na samom ulazu u Banju Vrdnik kreće drugi krug trke koja ide istom trasom. Nakon drugog spusta sa Zmajevca na ulazu u Banju Vrdnik skreće se levo i vraća se ka Mövenpick Resort and Spa Fruške Terme gde je cilj nakon kraćeg uspona od par stotina metara.

Nakon cilja vas očekuje okrepa i proglašenje najbržih kako u muškoj tako i u ženskoj konkurenciji!

Distanca: 110km

Ukupna vremenska razlika: 1960м

**Satnica,info:**

- Start u 10h

- Vreme prvih oko 13:30h

- Vreme poslednje grupe oko 15:30h

- okrepna stanica na 35,5km i 70km

 - obavezna kaciga

**Pravo učešća**

Pravo učešća na Imlek Protein - Tour de Fruška imaju svi domaći i strani biciklisti, triatlonci i para-biciklisti amateri i rekreativci od 16 do 75 godina starosti. Maloletni učesnici mogu učestvovati samo uz pismenu saglasnost jednog od roditelja.

Domaći amateri su svi biciklisti, triatlonci i para-biciklisti koji poseduju:

* Validnu licencu izdatu od nacionalnog saveza za 2023. godinu sa validnim zdravstvenim pregledom, ne starijim od 6 meseci.

Domaći rekreativci su svi biciklisti, triatlonci i para-biciklisti koji poseduju:

* validno zdravstveno uverenje za bavljenje biciklizmom ili triatlonom, ne starije od 6 meseci, izdato od strane lekara specijaliste medicine sporta.

Strani amateri i rekreativci su svi biciklisti, triatlonci i para-biciklisti koji poseduju:

* validnu licencu izdatu od nacionalnog saveza za 2023. godinu sa validnim zdravstvenim pregledom za 2023. godinu, ili
* validno zdravstveno uverenje za bavljenje biciklizmom ili triatlonom, za 2023. godinu, izdato od strane lekara specijaliste medicine sporta.

NAPOMENA: Prema Zakonu o sportu u Srbiji, odnosno Pravilniku o utvrđivanju zdravstvene sposobnosti sportista za obavljanje sportskih aktivnosti i učestvovanje na sportskim takmičenjima, zdravstveno uverenje se smatra validnim ako nije starije od 6 meseci na dan održavanja trke. Shodno tome, rok validnosti zdravstvenih uverenja stranih učesnika mora biti u skladu sa nacionalnom regulativom.

Profesionalci, Ex-profesionalci, Elita i U23 mogu učestvovati na drumskom izazovu u ulozi promotera manifestacije i njihovi rezultati se neće uzimati u obzir u zvaničnim klasifikacijama za nagrade trke, ali će prvoplasirani u ženskoj i muškoj konkurenciji dobiti posebne nagrade nezavisno od fonda nagrada kao znak zahvalnosti zbog njihovog doprinosa u promociji biciklizma.

NAPOMENA: Za učešće u trci u nedelju 23.09.2023. nisu dozvoljeni bicikli sa pomoćnim pogonom (električnim, magnetnim ili bilo kojim drugim).

**Prijava za trku**

Potpisivanjem prijave za trku, svaki učesnik garantuje: da je saglasan da u trci učestvuje na sopstvenu odgovornost; da je upoznat sa pravilima i propisima trke i rizicima koje ovakvo takmičenje sadrži; da je upoznat sa merama lične bezbednosti i bezbednosti drugih učesnika; za sopstveno primerno ponašanje dostojno sportiste, za vreme i po završetku manifestacije; da je u odgovarajućoj psihofizičkoj kondiciji primerenoj za ovakvu vrstu takmičenja i da za to poseduje validni zdravstveni dokument; da nije pod dejstvom stimulativnih sredstava sa liste WADA (ADAS); da organizator može koristiti i obrađivati celokupni snimljeni filmski i fotografski materijal bez naknade, javno ga prikazivati i koristiti u promotivne svrhe; da je pročitao i u celosti prihvatio ovaj Pravilnik.

Organizator zadržava pravo da ne prihvati registraciju u slučaju opravdane sumnje u validnost dokumenata i dobre namere učesnika. U tom slučaju, podnosilac prijave će biti obavešten o tome u razumnom roku pre početka manifestacije. Organizacioni odbor takođe zadržava pravo da pokrene sudski postupak za naknadu štete protiv učesnika koji svojim ponašanjem na bilo koji način ugroze ugled same manifestacije.

**Kotizacija (Participacija)**

- Do 17.09.2023. kotizacija iznosi 3500din

- na dan trke kotizacija iznosi 4500din

Kotizacija podrazumeva:

startni broj za dres i za bicikl, medalju. Finisher za učesnika trke koji uspešno završi trku, učesničku majicu, pomoć opšteg mehaničara tokom trke (nisu uračunati rezervni delovi), medicinsku pomoć za vreme trke, hranu, vodu i osvežavajuće napitke na okrepnim stanicama duž staze i na cilju, servisno vozilo “metla” za učesnike koji odustanu tokom trke ili im “padne rampa”, „pasta party“- vaučer za zajednički ručak posle dodele nagrada, objavu kompletnih rezultata na oglasnoj tabli i na sajtu.

**Osiguranje učesnika trke**

Svi učesnici trke koji startuju moraju imati validnu polisu osiguranja. Učesnici koji nemaju sopstveno osiguranje obavezni su da se, uz doplatu, osiguraju kod osiguravajuće kuće angažovane od strane Skyline GFB, neposredno pre preuzimanja startnih brojeva.

Biciklistima koji nisu prijavljeni za trku i ne poseduju startni broj strogo je zabranjeno da se “ubacuju” među takmičare i voze uporedo sa njima. Ovi biciklisti će biti uklonjeni sa trke i u slučaju incidenta bilo koje vrste koji budu prouzrokovali ili u njemu učestvovali, biće procesuirani u skladu sa Zakonom o javnim okupljanjima.

**Rok za prijavu**

Poslednji rok za prijavu je 17. septembar 2023. uz napomenu da će postojati mogućnost prijava i na dan događaja, ali tada organizator ne garantuje kompletan startni pakent.

**Povraćaj novca**

Povraćaj novca nije predviđen. U slučaju pravovremenog otkazivanja učešća, i to najkasnije do 18. septembra 2023. godine, uplaćena kotizacija će se automatski preneti na uplatu za učešće istog takmičara na Imlek Protein - Tour de Fruška naredne 2024. godine.

**Startni paket**

Startni paket sadrži startne brojeve za dres i za bicikl, majicu, bilten i prigodne poklone i promo-materijal sponzora manifestacije.

**Preuzimanje startnih brojeva i startnih paketa**

DEFINISATI SATNICU I LOKACIJU

Za preuzimanje startnih brojeva i paketa potreban je identifikacioni dokument, potpisana prijava, potvrda o uplati kotizacije, validno zdravstveno uverenje, validna polisa osiguranja, kao i neposredna saglasnost roditelja za učesnike mlađe od 18 godina.

**Kategorije**

**Muškarci:**

**16-29** godina: CFA-amateri

**30-39** godina: MA-masteri A

**40-49** godina: MB-masteri B

**50 i više** godina: SM-super masteri

**Žene:**

**16-39** godina: DA-dame A

**40 i više** godina: DB-dame B

**Lična bezbednost**

Adekvatna biciklistička kaciga je OBAVEZNA za sve učesnike trke.

**Obavezna oprema učesnika**

Učesnici u trci obavezni su da u trenutku starta trke poseduju i ponesu sa sobom najmanje sledeće:

* set alata za montažu i demontažu spoljašnje gume/tabulara,
* jednu rezervnu unutrašnju gumu/tabular,
* jednu pumpu i/ili patronu CO2 za pumpanje gume,
* jedan bidon za vodu.

**Startni broj**

Učesnici su dužni da postave glavni startni broj (sa čipom) sa prednje strane bicikla ispod volana VIDLJIVO, USPRAVNO I NE MENJAJUĆI BROJEVE MEĐUSOBNO. Startni broj (za dres) učesnici postavljaju sa desne strane – donji desni bok dresa. Učesnici bez jasno vidljivog i/ili namerno oštećenog startnog broja na biciklu i ledjima dresa biće podložni isključenju sa trke.

**Nagrade**

Tačan spisak iznosa nagradnog fonda i robnih nagrada organizator će objaviti na svojoj internet stranici [www.tourdefruska.com](http://www.tourdefruska.com) i društvenim mrežama tokom Septembra meseca.

**Dodela nagrada**

##### Dodela svih nagrada će se obaviti neposredno po završetku obe trke, isključivo lično pobednicima. Ukoliko učesnik koji je osvojio nagradu lično izostane sa podijuma, nagrada, medalja ili pehar neće biti dodeljeni. Nije predviđena mogućnost dodele nagrada preko posrednika ili slanje poštom. Sve nedodeljene nagrade će biti prebačene u fond nagrada za sledeći Imlek Protein - Tour de Fruška 2024. godinu. Dodela nagrade preko posrednika je moguća isključivo u slučaju kada je učesnik, po ulasku u cilj, zadržan od strane hitne medicinske službe, ili je otpremljen u medicinskih centar kako bi mu se neodložno ukazala pomoć.

**Pravila, Prava, Obaveze i Odgovornosti**

Organizatori trke, Generalni Sponzor trke - projekat Imlek Protein - Tour de Fruška i ostali Sponzori ne prihvataju nikakvu odgovornost za povrede, nezgode ili oštećenja nad osobama, životinjama i stvarima koje bi eventualno mogle da se dogode pre, za vreme i posle biciklističke manifestacije Imlek Protein - Tour de Fruška .

Manifestacija Imlek Protein - Tour de Fruška se održava u potpunosti u skladu sa ovim Pravilnikom, Tehničkim Pravilnikom za drumske trke Biciklističkog Saveza Srbije, pravilnikom ROAD UCI-ja i opštim pravilima UCI-ja. Učesnici svojim startom na trci usvajaju ove propozicije i u potpunosti prihvataju da voze na sopstvenu odgovornost.

Učesnici su dužni da poštuju sva pravila iz Zakona o bezbednosti saobraćaja na putevima koja regulišu drumski saobraćaj, kao i sva pravila opšte bezbednosti i razboritosti tokom trajanja ove biciklističke manifestacije od početka do kraja, u kojoj javni interes uspešne promocije biciklizma kao zdravog načina života ima prednost nad sportsko-takmičarskim karakterom same manifestacije.

Učesnici treba da imaju na umu da se čitava manifestacija odvija na javnim putevima i u svim vremenskim uslovima i da, shodno tome, moraju u potpunosti biti upoznati sa maršrutom trke i stanjem na putevima kojima prolazi Imlek Protein - Tour de Fruška trka.

Organizatori trke, Generalni Sponzor trke - projekat Imlek Protein - Tour de Fruška i ostali Sponzori su posebno oslobođeni od odgovornosti za nezgode ili oštećenja izazvana od strane samih učesnika prema trećim licima.

Organizatori trke, Generalni Sponzor trke - projekat Imlek Protein - Tour de Fruška i ostali Sponzori ne prihvataju odgovornost za bilo kakvu direktnu ili indirektnu, slučajnu, nematerijalnu ili materijalnu štetu, gubitke ili troškove učesnika.

Učesnici se odriču prava na postavljanje zahteva Organizatorima trke za naknadu bilo kakve štete, osim one čiji bi nastanak mogao biti pripisan nameri ili krajnjoj nepažnji Organizatora.

Organizatori trke, Generalni Sponzor trke - projekat Imlek Protein - Tour de Fruška i ostali Sponzori izuzeti su od odgovornosti za okolnosti koje proizlaze iz nepredvidivih događaja i /ili više sile.

Podnošenjem prijave za učešće na Imlek Protein - Tour de Fruška i uplatom kotizacije, svaki učesnik automatski prihvata ova pravila.

NAPOMENA: Svi učesnici moraju imati na umu da manifestacija pod nazivom Imlek Protein - Tour de Fruška nema isključivo sportsko-takmičarski karakter, već prevashodno predstavlja biciklistički festival u cilju unapređenja fizičke kulture i podizanja ekološke svesti!

**Kontrola i merenje vremena**

Kontrolne tačke: Start, duž same trase (brdski i prolazni ciljevi) i cilj.

NAPOMENA: Učesnik koji ne prođe i ne bude registrovan na svim kontrolnim tačkama neće biti rangiran u generalnom plasmanu, odnosno imaće status takmičara koji nije završio trku - DNF.

**Antidoping**

Antidoping delovanje će biti sprovedeno u skladu sa Zakonom o sprečavanju dopinga u sportu, kao i Programom antidoping delovanja Biciklističkog Saveza Srbije. Eventualni “pozitivni” učesnici će biti isključeni iz rangiranja, biće im zabranjeno učešće na svim budućim Imlek Protein - Tour de Fruška manifestacijama i njihova imena će biti objavljena u sredstvima javnog informisanja, zajedno sa imenima pobednika trka u svim kategorijama. Pored navedenog, eventualni “pozitivni” učesnici biće procesuirani u skladu sa pravilnikom ADAS i WADE, odnosno u skladu sa merama antidoping agencija njihovih nacionalnih federacija.

**Pomoć na stazi**

Za vreme manifestacije učesnici će biti pod zdravstvenim nadzorom hitne medicinske pomoći, koji će sa svojim ekipama i vozilima pružati pomoć takmičarima kako duž obe trase, tako i na samom cilju obe trke. Što se tiče pomoći mehaničara, pored mehaničara na dve lokacije u sastavu “feeding-tehnička” zona duž obe trase, učesnicima će na raspolaganju biti i mehaničari u zoni starta, pre početka trke.

NAPOMENA: Rezervni delovi nisu besplatni.

**Tehnička pomoć iz vozila**

Učesnicima će na obe staze biti na raspolaganju servisni auto sa ekipom opštih mehaničara.

NAPOMENA: Pružanje bilo koje vrste tehničke pomoći od strane neakreditovanih osoba ili iz vozila koja nisu službena nije dozvoljeno i izaziva automatsku diskvalifikaciju.

**“Metla”**

Učesnicima koji odustanu, ili su u velikom vremenskom zaostatku, na raspolaganju je transportno vozilo, tzv. “metla”: biciklisti strpljivo pored puta treba da sačekaju prevoz organizatora koji će ih prebaciti do zone cilja.

Broj telefona za hitne slučajeve 064/244-67-62

**Kontrola puteva i raskrsnica duž trasa trke**

Saobraćajna policija MUP-a Srbije obezbeđuje punu kontrolu obe trase trke. Bez obzira na ograničenja u saobraćaju pod kontrolom Saobraćajne policije, a u cilju maksimalne bezbednosti takmičara, svi učesnici trke su obavezni da se pridržavaju aktuelnih saobraćajnih pravila i da poštuju sve preporuke službenih lica u funkciji obezbeđenja trke.

**Prateća vozila**

Nisu dozvoljena vozila bilo koje vrste za pratnju takmičara, osim vozila akreditovanih od strane Organizatora. Bilo koji oblik pratnje je strogo zabranjen i kazniće se diskvalifikacijom takmičara. Automobili ili motocikli mogu ozbiljno ugroziti bezbednost samih takmičara i svaki prekršaj ove vrste biće procesuiran u skladu sa Zakonom o javnim okupljanjima, odnosno Zakonom o saobraćaju.

**Žalbe**

Žalbe se podnose u pisanoj formi, uz depozit u iznosu od 3.600 dinara ili 30 eura u dinarskoj protivrednosti. Za žalbe na događaje tokom trke - u roku od 15 minuta po ulasku u cilj. Za žalbe na rezultate - u roku od 15 minuta nakon trenutka objavljivanja rezultata.

**Krađe**

Organizator najljubaznije moli i preporučuje svim učesnicima da obrate posebnu pažnju, tokom celog toka manifestacije, na moguće pokušaje krađe bicikala; potrebno je izbegavati ostavljanje bicikala bez nadzora, posebno za vreme “pasta party”-ja. Svaki učesnik je isključivo odgovoran za sopstvenu opremu.

**“Feeding-tehničke” zone – Zone okrepljenja**

Nedelja 24.09.2023.

* okrepna stanica na 35,5km

Za obe trke predviđena je i “feeding” zona na cilju.

NAPOMENA: Uzimanje hrane i tečnosti u zonama okrepljenja dozvoljeno je isključivo sa “obe noge na zemlji”

Takmičari za koje organizator primeti da zagađuju okolinu, bacaju otpatke i ambalažu van zona predviđenih za odlaganje smeća, biće izuzeti iz rangiranja u generalnom plasmanu trke.

Poštujmo prirodu – ne bacajmo otpatke duž staze!

**Pasta Party**

Lokacija: Mövenpick Resort and Spa Fruške Terme

Vreme održavanja: Neposredno po dodeli nagrada

**Izmene**

Organizator zadržava pravo izmene ovog Pravilnika u slučaju “više sile” ili u cilju uspešnog završetka celokupne manifestacije na zadovoljstvo svih učesnika.